ସୁରେନ୍ଦ୍ର ପ୍ରସାଦ ମହାନ୍ତି

ସୁରେନ୍ଦ୍ର ପ୍ରସାଦ ମହାନ୍ତି (ଜନ୍ମ : ୧୯୫୬), ଜଣେ ଆଧ୍ୟାତ୍ମବାଦୀ ପ୍ରାବନ୍ଧିକ ଓ କବି । ନିଜର ସାହିତ୍ୟ କୃତି ନିମନ୍ତେ ସେ ବହୁ ଅନୁଷ୍ଠାନରୁ ସମ୍ମାନୀତ ।
ସଂକ୍ଷିପ୍ତ ଜୀବନୀ
ସୁରେନ୍ଦ୍ର, ଭଦ୍ରକ ଜିଲ୍ଲାର ବାସୁଦେବପୁର ବ୍ଲକ୍ ଅନ୍ତର୍ଗତ ବରଣ୍ଡୁଆ ଗ୍ରାମରେ ଜନ୍ମଗ୍ରହଣ କରିଥିଲେ । ଜଣେ ବରିଷ୍ଠ ଇଂରାଜୀ ଅଧ୍ୟାପକ (ଅବସରପ୍ରାପ୍ତ) ଭାବେ ସୁପରିଚିତ ଡ. ସୁରେନ୍ଦ୍ର ପ୍ରସାଦ ମହାନ୍ତି ଇଂରାଜୀରେ ସ୍ନାତକୋତ୍ତର ଶିକ୍ଷା ପ୍ରାପ୍ତ । ଅଧ୍ୟାପନାକୁ ଜୀବନର ବୃତ୍ତି ଓ ବ୍ରତ ରୂପେ ଗ୍ରହଣ କରି ନେଇଥିବା ସୁରେନ୍ଦ୍ର ଏକାଧାରରେ ଜଣେ ଆଧ୍ୟାତ୍ମବାଦୀ କବି, ତତ୍ତ୍ବଦର୍ଶୀ ଆଲୋଚକ, ଚିନ୍ତାଶୀଳ ପ୍ରାବନ୍ଧିକ, ମନନଶୀଳ ସ୍ତମ୍ବକାର ତଥା ତୁଳନାତ୍ମକ ସମାଲୋଚକ ଭାବେ ସମଗ୍ର ଓଡିଶାରେ ସୁପରିଚିତ । ବିଶେଷକରି ଓଡିଆ ଆଧ୍ୟାତ୍ମ ସାହିତ୍ୟକୁ ତାଙ୍କ ଅବଦାନ ବିପୁଳ । ବହୁ ସାଧୁସନ୍ଥଙ୍କ ଜୀବନବାଣୀ ଓ ବାଣୀଜୀବନକୁ ନେଇ ତାଙ୍କ ଲେଖନୀ ରୁଦ୍ଧିମନ୍ତ । ତାଙ୍କର ଅସଂଖ୍ୟ ଆଲେଖ୍ୟ ଓଡିଶାର ବହୁ ପତ୍ରପତ୍ରିକାର ପୃଷ୍ଠା ମଣ୍ଡନ  କରିଛି । ଏପର୍ଯ୍ୟନ୍ତ ସାହିତ୍ୟର ବିଭିନ୍ନ ବିଭାଗରେ ତାଙ୍କର ଅର୍ଦ୍ଧଶତାଧିକ ପୁସ୍ତକ ପ୍ରକାଶିତ ।

 ରଚନାବଳୀ 
କବିତା
 ଜୀବନ ସ୍ରୋତ
 ଆତ୍ମାର ଝଙ୍କାର
 ଗାଁ ମାଟି
 ଭାବତରଙ୍ଗ
ଜୀବନୀ, ପ୍ରବନ୍ଧ ଓ ଆଲୋଚନା
 ଧ୍ୟାନ ଓ ଯୋଗ
 ଦକ୍ଷିଣ ପଶ୍ଚିମ ଓଡ଼ିଶାର ଦେବଦେବୀ
 କ୍ଷୀରଚୋରା ଗୋପୀନାଥ
 ବ୍ରହ୍ମାଦ୍ରୀର ନୀଳମାଧବ
 ସନ୍ଥକବି ଭୀମଭୋଇଙ୍କ ଜୀବନୀ ଓ ସାରସ୍ୱତ କୃତି 
 ତତ୍ତ୍ବବୋଧ ଓଡ଼ିଆ ଭାଗବତ 
 ଅଷ୍ଟାଦଶ ଉପନିଷଦ
 ବେଦ ଓ ବୈଦିକ ତତ୍ତ୍ବ
 ଗୀତା, ଭାଗବତ ଓ ବ୍ରହ୍ମସୂତ୍ର କଥା
 ହେତୁବାଦ ଓ ଆଧ୍ୟାତ୍ମବାଦ
 ଆଧ୍ୟାତ୍ମ ଜୀବନର ଅଭୂଲା ସ୍ମୃତି
 ଓଡିଶାର ଅନ୍ୟ ଜଣେ ଭୀମଭୋଇ
 ବିଶ୍ବଗୁରୁ ବ୍ରହ୍ମ ଅବଧୂତ ବାୟାବାବା
 ଧର୍ମ ପ୍ରବର୍ତ୍ତକଙ୍କ ଜୀବନୀ ଓ ଧର୍ମ ଦର୍ଶନ
 ଆଧ୍ୟାତ୍ମିକ ସାଧନା ଓ ସିଦ୍ଧି 
 ହିମାଳୟ ଆଶ୍ରିତ ସାଧୁ ସନ୍ନ୍ୟାସୀ
 ଅବଧୁତ ସନ୍ଥ କଇଁଫୁଲ ବାବା
 ସନ୍ଥ ସାଧିକା ପୂର୍ଣ୍ଣମାସୀ ଜାନୀଙ୍କ ଜୀବନୀ ଓ ପଦ୍ୟାବଳୀ
 ସନ୍ଥ ନିମାଇଁ ଚରଣ ପରମହଂସ
ଅନୁବାଦ
 ଗଦୋଙ୍କ ପାଇଁ ପ୍ରତୀକ୍ଷା
ଇଂରାଜୀ
 Tales of Famous Plays
 Goddess Bhadrakali

 ସମ୍ମାନ ଓ ପୁରସ୍କାର 
 ପ୍ରଜାତନ୍ତ୍ର ପ୍ରଜ୍ଞାଚକ୍ର କବି ଗୌରବ ସମ୍ମାନ
 ସାହିତ୍ୟ ଭାରତୀ ସମ୍ମାନ (ବାଣୀପୀଠ)
 ଆଧ୍ୟାତ୍ମିକ ସାହିତ୍ୟ ଗୌରବ ସମ୍ମାନ
 ସାହିତ୍ୟ ପ୍ରଦୀପ ସମ୍ମାନ

 ଆଧାର 

ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି